Hysbysiad Preifatrwydd CBAC

Data Personol Dysgwyr ar gyfer Cyfres Arholiadau Haf 2020

**Cyflwyniad**

O ganlyniad i'r pandemig Covid-19 (Coronafeirws), gwnaeth Gweinidog Addysg Cymru ddatganiad ar 18 Mawrth 2020 yn dweud y byddai gwyliau'r Pasg yng Nghymru yn dechrau'n gynt a'r ysgolion yn cau ar 20 Mawrth 2020.

Gwnaed datganiad pellach ganddi ar 20 Mawrth 2020 yn nodi y byddai arholiadau TGAU 2020 yng Nghymru’n cael eu canslo ar sail y cyngor gwyddonol ac iechyd a dderbyniwyd a'r ffaith bod ysgolion wedi'u cau. Oherwydd hyn roedd angen sicrhau nad effeithiodd y penderfyniad hwn ar astudiaethau pellach neu gyflogaeth y dysgwyr hynny oedd dan sylw. Penderfynwyd felly y byddai trefniadau eithriadol ar gyfer graddio arholiadau ac asesu yn cael eu rhoi ar waith o ran arholiadau TGAU haf 2020 fel y byddai dysgwyr yn derbyn graddau am eu cymwysterau.

Fel prif fwrdd arholi Cymru, yn rhan o'r trefniadau hyn bydd CBAC yn prosesu data personol ychwanegol dysgwyr. Bwriad yr hysbysiad preifatrwydd hwn yw nodi dibenion a seiliau cyfreithiol CBAC dros brosesu data personol dysgwyr er mwyn dyfarnu graddau TGAU mewn perthynas â chyfres arholiadau haf 2020.

**Pa ddata personol ychwanegol y byddwn ni'n eu prosesu?**

Byddwn ni'n prosesu data personol ychwanegol mewn perthynas â'r holl ddysgwyr a gofrestrwyd am arholiadau TGAU gyda CBAC yr haf hwn.

* Statws Anghenion Addysgol Arbennig
* Tarddiad/cefndir ethnig
* Hawl i brydau ysgol am ddim
* Saesneg fel iaith ychwanegol
* Canlyniadau o Brofion Cenedlaethol Cymru 2018 - darllen (Saesneg)
* Canlyniadau o Brofion Cenedlaethol Cymru 2018 - darllen (Cymraeg)
* Canlyniadau o Brofion Cenedlaethol Cymru 2018 - Rhifedd (Gweithdrefnol)
* Canlyniadau o Brofion Cenedlaethol Cymru 2018 - Rhifedd (Rhesymu)
* Lefel cwricwlwm cenedlaethol ar ddiwedd Cyfnod Allweddol 3 yn 2018 yn y pynciau canlynol:
	+ Saesneg
	+ Cymraeg (iaith gyntaf)
	+ Mathemateg
	+ Gwyddoniaeth
	+ Cymraeg (ail iaith)
	+ Daearyddiaeth
	+ Hanes
	+ Celf a Dylunio
	+ Dylunio a Thechnoleg
	+ TGCh
	+ Iaith Dramor Fodern
	+ Cerddoriaeth
	+ Addysg Gorfforol

Llywodraeth Cymru fydd yn darparu'r data personol ychwanegol hyn i ni.

**Sut byddwn ni'n prosesu'r data ychwanegol?**

Bydd CBAC yn prosesu'r data personol ychwanegol er mwyn:

* Asesu manwl gywirdeb y graddau a ddarparwyd gan ganolfannau a/neu ysgolion a cholegau;
* I gymedroli a safoni graddau;
* I gyhoeddi canlyniadau arholiadau;
* I ymdrin ag unrhyw apeliadau gan ddysgwyr;
* I ymchwilio i broblemau neu gwynion fydd wedi'u codi gyda CBAC;
* At ddibenion ystadegol.

**Beth yw ein sail gyfreithiol am brosesu’r data personol ychwanegol?**

Dan y gyfraith diogelu data mae'n ofynnol i ni fod â sail gyfreithiol am brosesu eich data personol. O ran eich data personol ein seiliau cyfreithiol yw:

* Bod angen prosesu eich data i gyflawni contract gyda chi neu i gymryd unrhyw gamau y gwnewch gais amdanynt cyn cychwyn ar gontract (e.e. lle byddwch yn ymrestru i sefyll arholiad gyda CBAC);
* Bod gennym **fuddiant dilys** mewn prosesu eich data personol. Mae'n ofynnol i ni gynnal asesiad i sicrhau nad yw eich buddiannau chi'n draul ar ein buddiannau ni, wrth i ni ddibynnu ar y sail gyfreithlon hon. Ein buddiant dilys fydd dilyn proses berthnasol i sicrhau bod dysgwyr yn derbyn graddau am eu cymwysterau;
* Mewn rhai amgylchiadau bydd **rhwymedigaeth gyfreithiol** arnom i brosesu eich data personol, er enghraifft er mwyn adrodd canlyniadau arholiadau neu i rannu eich data personol ag unrhyw drydydd parti megis OFQUAL, Cymwysterau Cymru, CGC a Llywodraeth Cymru.
* Efallai y byddwn ni hefyd yn prosesu eich data personol oherwydd bod angen gwneud hynny i **gyflawni tasg er budd y cyhoedd** (e.e. dyfarnu graddau)

Byddwn yn prosesu rhywfaint o ddata personol sy'n cael eu dosbarthu fel data categori arbennig (e.e. data yn ymwneud â tharddiad hiliol). Mae angen i ni allu bodloni rhai amodau ychwanegol i allu prosesu'r math hwn o ddata personol. Yr amodau y bydd CBAC yn dibynnu arnyn nhw i brosesu data categori arbennig fydd:

* At **ddibenion ystadegol;** neu
* Am resymau o **fudd sylweddol y cyhoedd** yn ôl gofynion y gyfraith neu o ran monitro cyfleoedd cyfartal.

**Gyda phwy y byddwn ni'n rhannu'r data personol ychwanegol?**

Byddwn yn rhannu rhywfaint o'ch data personol â Cymwysterau Cymru. Cyfyngir hyn i ddata nad oes modd eu hadnabod yn llwyr (er enghraifft ni fydd data personol sy'n cael eu rhannu'n cynnwys gwybodaeth fel enwau ymgeiswyr, UCI, dyddiad geni).

**Am faint o amser y byddwn ni'n cadw'r data personol?**

Bydd CBAC yn cadw'r data hyn tan 31 Awst 2021. Bydd y cyfnod amser hwn yn ddigon hir i ganiatáu datrys unrhyw apeliadau. Ar yr adeg honno, caiff y data personol eu dileu'n ddiogel, neu cyn hynny os nad oes angen eu cadw mwyach.

**Pa hawliau sydd gennych dros eich data personol?**

Dan y ddeddf diogelu data mae gennych yr hawl i wneud y canlynol:

* **Cael mynediad** at y data personol mae CBAC yn eu prosesu amdanoch chi. Ond, cofiwch y gall fod eithriadau o ran y wybodaeth y gallwch chi gael mynediad ati, yn arbennig o ran canlyniadau arholiadau a data asesu.
* Gofyn am **gywiro** unrhyw anghywirdebau yn y data personol mae CBAC yn eu prosesu amdanoch chi;
* **Gwrthwynebu** prosesu eich data personol (mewn rhai amgylchiadau);
* **Cyfyngu** prosesu (mewn rhai amgylchiadau).
* **Dileu** eich data personol (mewn rhai amgylchiadau)

**Manylion cyswllt**

Am wybodaeth bellach cysylltwch â ni:

**Swyddog Diogelu Data**

**WJEC CBAC Ltd**

**245 Rhodfa'r Gorllewin**

**Caerdydd CF5 2YX**

**gwybodaeth@cbac.co.uk**

Os nad ydym yn gallu delio â chwyn i'ch boddhad neu os ydych yn anhapus â'r ffordd yr ydym yn defnyddio eich gwybodaeth bersonol, mae gennych yr hawl ar unrhyw bryd i wneud cwyn i'r ICO. Gallwch gysylltu â'r ICO yn <https://ico.org.uk/concerns> neu drwy ffonio 0303 123 1113.